Bagwebi bao ba sa tshephagalego ke tšhošetšo ye kgolo go taolo ya methopo ya tlhago ya setšhaba. Batho ka nako ba fela ba eba le maatla, mme gantši ba itebatša melawana le ditaolo tša tikologo, gomme se se ka senya mananeo a setšhaba. Ditshepedišo tša nnete tša kgwebo , bjalo ka mekgwa ya dithentara, e swanetše go dirišwa dinako ka moka go dira bonnete bja gore ka moka bao ba amegago ba swarwa gabotse ka tsela ya semolao. Dikoma ga di gona setšhabeng sa Babididi. Tšona di kile tša ba gona mehleng ya bogologolo go fihla mengwageng ya bo 1947 le 1950. Lebaka la gore koma e se ke ya ba gona matšatšing a bo lehono ke gore ga go sa na baditi ba mmapaale ba koma. Mengwageng ya ge go sa hlwe go e ba le koma nageng ya Babididi, bašemanyana ba moo ba be ba tšhabela dikomeng tša Matebele. Ka morago ga ge koma e hwile Babididing, bašemane ba be ba no fela ba tšhabela dikomeng tša Matebeleng go yo tšea bonna fao. Le gona bjalo mošate ga o thibele Dikoma, taba ke gore e tla hlokomelwa ke mang Koma ya banna e be e tšea lebaka la dikgwedi tše tharo. E be e tšwa kgweding ya Mopitlo, Phuphu le Mosegamanye mola ya basadi e be e tšwa kgweding ya Phato goba Lewedi. Taba ke gore ya banna e aloga ka nako ya ge meboya e thomile go rutla?